|  |  |  |
| --- | --- | --- |
| Bosna i Hercegovina Federacija Bosne i HercegovineBosansko–podrinjski kanton GoraždeMINISTARSTVO ZA PRIVREDU | grb_bpk_gorazde_corel_v13-568x800.jpg | Бocнa и ХepцeгoвинaФeдeрaциja Бocнe и ХepцeгoвинeБocaнcкo-пoдрињcки кaнтoн ГораждеΜИНИСТАРСТВО ЗА ПРИВРЕДУ |
|  |  |  |

PROGRAM UTROŠKA SREDSTAVA

BUDŽETA BOSANSKO-PODRINJSKOG KANTONA GORAŽDE ZA 2015. GODINU

|  |  |
| --- | --- |
| Godina: | 2015 |
| Budžetski korisnik | Ministarstvo za privredu |
| Ekonomski kod: |  614 300 |
| Naziv ekonomskog koda:  | Tekući transferi neprofitnim organizacijama |

April 2015,godine

**PODACI O PROGRAMU**

Naziv programa: Program podrške razvoju neprofitnih organizacija Bosansko -

 podrinjskog Kantona Goražde

Budžetski korisnik: Ministarstvo za privredu

Budžetski razdjel: 17

Ekonomski kod: 614 300

Analitički kod TEK 001

Budžetska linija: Tekući transferi neprofitnim organizacijama

Period realizacije programa: 01.01.2015 - 31.12.2015.

Ukupna vrijednost programa: 15.000 KM

Odgovorna osoba: mr.sci Esed Radeljaš

Pozicija odgovorne osobe: Ministar

Kontakt osoba za program: Ismet Omeragić

Kontakt telefon: +387-38-228-640

Kontakt e-mail: jedinicazarazvoj@bpkg.gov.ba

Datum usvajanja programa: \_\_\_\_\_\_\_\_\_\_\_\_\_\_\_\_2015.godine

Saglasnost: Saglasnost na ovaj program dala je Vlada Bosansko-

 podrinjskog kantona Goražde svojom Odlukom,

 broj:\_\_\_\_\_\_\_\_\_

Objavljivanje : Program je objavljen u Službenim novinama Bosansko-

 podrinjskog kantona Goražde, broj:\_\_\_\_\_\_

Internet: [www.mp.bpkg.gov.ba](http://www.mp.bpkg.gov.ba)

U skladu sa članom 45., Zakona o izvršenju Budžeta Bosansko-podrinjskog kantona Goražde za 2015.godinu (''Službene novine Bosansko-podrinjskog kantona Goražde“, broj: 2/15), Zakona o budžetima Federacije BiH (“Službene novine Federacije BiH“, br.19/06), Ministarstvo za privredu Bosansko-podrinjskog kantona Goražde utvrđuje:

**P R O G R A M U T R O Š K A**

*sredstava Budžeta za 2015. godinu*

*sa ekonomskog koda 614 300 – Tekući transferi neprofitnim organizacijama*

TAČKA 1.

**NAZIV PROGRAMA**

Naziv Programa utroška sredstava Budžeta Bosansko-podrinjskog kantona Goražde sa ekonomskog koda 614300 – Tekući transferi neprofitnim organizacijama

**PROGRAM PODRŠKE RAZVOJU NEPROFITNIH ORGANIZACIJA BOSANSKO - PODRINJSKOG KANTONA GORAŽDE**

TAČKA 2.

**NADLEŽNOSTI MINISTARSTVA ZA PRIVREDU**

Na osnovu Zakona o kantonalnim ministarstvima i drugim tijelima kantonalne uprave Bosansko-podrinjskog kantona Goražde (Službene novine Bosansko – podrinjskog kantona Goražde broj: 05/03) nadležnosti Ministarstva privrede su predlaganje i provođenje politike u oblasti industrije, poduzimanje mjera za unaprijeđenje proizvodnje, upravljanje prirodnim bogatstvima, razvoj poljoprivrede, upravljanje poljoprivrednim zemljištem, uzgoj, zaštita i unaprijeđenje šuma, šumske komunikacije i eksploatacija šuma, industrijske vode, vodoprivredne aktivnosti, korištenje voda u energetske i rekreacijske svrhe, upotreba i zaštita voda, ulaganja u privredna preduzeća, promet roba i usluga, učešće u kreiranju politike uvoza i izvoza, kontrola cijena proizvoda i usluga, zaključivanje ekonomskih sporazuma, kreiranje i implementaciju politike kantonalnog turizma, razvoj turističkih resursa, razvoj rekreativnih, rehabilitacijskih i drugih centara, promocija turizma, ugostiteljsto, poduzetništvo, provođenje politke razvoja komunikacija i transportne infrastrukture, razvoj javnog prometa, izgradnja, obnova i održavanje saobraćajnica od značaja za kanton, modernizacija cestovnog prometa i osiguranje komunikacijskih veza na području Bosansko-podrinjskog kantona Goražde.

TAČKA 3**.**

**OPIS PROGRAMA**

Program utroška sredstava je provedbeni akt Ministarstva za privredu koji osigurava da se planirana sredstva budžeta Bosansko-podrinjskog kantona Goražde koriste na transparentan, specifičan, mjerljiv način u vremenski određenom periodu sa namjerom/svrhom da se podstakne ekonomski razvoj, razvoj strateških ekonomskih djelatnosti, unaprijeđenje izvoza i zapošljavanje na način koji doprinosi povećanju nivoa životnog standarda i zaposlenosti na području Bosansko-podrinjskog kantona Goražde kao i jačanje kapaciteta Udruženja poslodavaca , Privredne komore i Obrtničke komore na području Bosansko-podrinjskog kantona Goražde.

Pružanje podrške obezbjedit će se davanjem pojedinačne državne pomoći s ciljem podrške u radu, poboljšanju uslova za rad Udruženja poslodavaca, Privredne i Obrtničke komore sa područja Bosansko-podrinjskog kantona Goražde.

Davanje državne pomoći obezbjedit će se kroz sufinansiranje, zahtjeva na način kako je to propisano ovim programom i projektima za određene namjenske aktivnosti.

Program utroška sredstava sa ekonomskog koda 614300–Tekući transferi neprofitnim organizacijama budžeta Ministarstva za privredu Bosansko-podrinjskog kantona Goražde za 2015. godinu (u daljem tekstu program), definiše bitne elemente za dobijanje saglasnosti za program od strane Vlade Bosansko-podrinjskog kantona Goražde, kao što su opšti ciljevi programa, kriteriji za raspodjelu sredstava, potrebna sredstva, korisnici sredstava, procjena rezultata, te procjena nepredviđenih rashoda i izdataka.

 TAČKA 4.

**POČETAK I VRIJEME IMPLEMENTACIJE PROGRAMA**

Program podrške razvoju neprofitnih organizacija na području Bosansko-podrinjskog kantona Goražde je višegodišnji program koji se provodi u periodu od 2011. do 2015. godine.

Implementacija programa za 2015. godinu počinje dobivanjem saglasnosti od strane Vlade Bosansko podrinjskog kantona Goražde i trajaće do 31.12.2015. godine. Krajnji rok za dostavljanje zahtjeva za korištenje sredstava ističe 04. Decembra 2015. godine u 16:00 sati.

TAČKA 5.

**STANJE U OBLASTI NEPROFITNIH ORGANIZACIJA**

Program je usmjeren na podršci neprofitnim organizacijama u oblasti privrede koje su osnovane posebnim zakonima i koje okupljaju privrednike i poduzetnike sa područja Bosansko-podrinjskog kantona Goražde.

TAČKA 6.

**KLJUČNE KOREKCIJE PROGRAMA U 2015. GODINI**

 *(6.1)*

*(Ključne korekcije programa za 2015. godinu)*

Kako bi se poboljšao proces planiranja, organizacije, implementacije, monitoringa i evaluacije programa, primjenjuje se propisana metodologija Ministarstva za privredu Bosansko-podrinjskog kantona Goražde. Ova metodologija propisuje postupanje komisije u slučaju prijedloga, primjedbi, sugestija i prigovora potencijalnih korisnika u toku planiranja i implementacije programa.

Kao i u prošloj godini, Udruženje poslodavaca, u svom programu i zahtjevu će izdvojiti novčana sredstva za pomoć u funkcionisanju Ekonomsko socijalnog vijeća Bosansko-podrinjskog kantona Goražde, pošto isto nema vlastiti prostor niti ostale parametre za normalno funkcionisanje.

U ranijim godinama nije bila uključena u dodjeli sredstava Obrtnička komora Bosansko-podrinjskog kantona Goražde, te kao jedna od ključnih korekcija Programa za 2015.godinu je da je i ovo krovno udruženje obrtnika sa prostora BPK-a Goražde bude uključeno za dodjelu planiranih sredstava po ovom Programu utroška sredstava.

Poboljšana je metodologija apliciranja i ocjenjivanja kako bi se unaprijedio kvantitativni pristup u procesu rangiranja i selekcije i poboljšala troškovna efikasnost u ostvarivanju planiranih rezultata.

 TAČKA 7.

**OPŠTI I POSEBNI CILJEVI PROGRAMA**

 *(7.1)*

*(Osnovni cilj)*

Opšti cilj programa je pružanje podrške i jačanju kapaciteta udruženja-neprofitnih organizacija u pružanju podrške privrednim subjektima,obrtnicima i poduzetnicima u obezbjeđenju tripartitnom dijalogu između vlade, sindikata i poslodavaca, na području Bosansko-podrinjskog kantona Goražde.

 *(7.2)*

*(Posebni ciljevi)*

Program ne sadrži posebne ciljeve.

TAČKA 8.

**POTREBNA SREDSTVA ZA PROVOĐENJE PROGRAMA**

*(8.1)*

*(Visina sredstava za provođenje programa)*

Potrebna sredstva za provođenje Programa definisana su Budžetom Ministarstva za privredu Bosansko-podrinjskog kantona („Službene novine Bosansko-podrinjskog kantona Goražde“, broj: 2/15), na ekonomskom kodu 614 300– Tekući transferi neprofitnim organizacijama u iznosu od 15.000 KM.

|  |  |  |  |  |
| --- | --- | --- | --- | --- |
|  |  |  |  |  |

TAČKA 9.

**KRITERIJI ZA RASPODJELU SREDSTAVA**

*(9.1)*

*(Način raspodjele sredstava)*

 Raspodjela sredstava vrši se dodjelom državne pomoći neprofitnim organizacija koja može biti dodjeljena jednom ili više puta u skladu sa odredbama ovog programa.

 Raspodjela sredstava vršiće se na osnovu odobrenih zahtjeva u skladu sa odredbama ovog programa. Konačne Odluke o dodjeli državne pomoći korisniku ili korisnicima sredstava iz ovog programa donosi Vlada Bosansko-podrinjskog kantona Goražde. Nakon privatanja prijedloga Odluke o odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev je odobren i Ministarstvo dostavlja zahtjev za plaćanje Ministarstvu finansija. Prije dostavljanja zahtjeva Ministarstvu za finansije, Ministar za privredu zaključuje Ugovor o korištenju sredstava sa predstavnicima neprofitnih organizacija.

 *(9.2)*

*(Kriteriji za raspodjelu)*

Sredstva iz budžeta kantona će se dodjeljivati korisnicima srazmjerno njihovom doprinosu ostvarivanju opštih ciljeva i očekivanih rezultata programa. Za ocjenjivanje doprinosa ostvarivanja ciljeva programa primjenjivat će se eliminatorni kriterij za rangiranje aplikacija, a to je ispunjavanje općih uslova za učestvovanje u programu.

Kriteriji po osnovu kojeg će se rangirati korisnici sredstava su:

1. Rezultat procesa apliciranja, selekcije i evaluacije zahjeva

*(9.3)*

*(Opšti uslovi za učestvovanje u programu)*

 U implementaciji programa primjenjivaće se restriktivne procedure koje omogućavaju ravnopravno učestvovanje u programu udruženjima koja kumulativno ispunjavaju slijedeće opšte uslove:

1. da su registrovana shodno odredbama Zakona o udruženjima i fondacijama, Zakona o privrednim komorama FbiH i Zakona o obrtu FBiH;
2. da imaju registraciju na prostoru Bosansko-podrinjskog kantona Goražde,
3. da obavljaju djelatnost na prostoru Bosansko-podrinjskog kantona Goražde,
4. da se ne nalaze u procesu stečaja ili likvidacije ili blokade računa,
5. da nemaju neizmirenih obaveza za poreze i doprinose, osim obaveza za koje su obuhvaćene ugovorom o reprogramiranju obaveza,
6. da su registrovana minimalno 2 godine od dana podnošenja aplikacije za učestvovanje u programu.

TAČKA 10.

**PROCEDURE APLICIRANJA, SELEKCIJE I EVALUACIJE PROJEKATA I ZAHTJEVA ZA SREDSTVIMA**

*(10.1)*

 *(Aplikanti)*

Lica koja ispunjavaju opšte uslove za učestvovanje u programu i koja u formi propisanoj od strane Ministarstva za privredu Bosansko-podrinjskog kantona Goražde dostave zahtjev za sredstvima imaju status aplikanta.

*(10.2)*

*(Podnošenje projekata i zahtjeva za sredstvima)*

 Zahtjev za sredstvima aplikant podnosi u propisanoj aplikacionoj formi za zahtjeve tek nakon prihvatanja Izvještaja o utrošku sredstava po odobrenom zahtjevu ukoliko su dobijali sredstva za prethodne godine. U slučaju odbijanja zahtjeva u procesu evaluacije, aplikant može podnijeti novi zahtjev tek nakon isteka 30 dana od dana prijema obavještenja o odbijanju zahtjeva.

 Aplikant može dostaviti zahtjeve za sredstvima od dana objavljivanja ovog programa u službenim novinama do 04. decembra 2015. godine.

*(10.3)*

*(Obavezni sadržaj zahtjeva)*

 U podnešenom zahtjevu aplikant je dužan navesti:

* osnovne podatke o aplikantu,
* opis usklađenosti zahtjeva sa opštim ciljem programa,
* razlog zbog kojeg se zahtjevom traži odobravanje sredstava sa finansijskim opisom i mjerama poduzetim prije podnošenja zahtjeva,
* pregled planiranih aktivnosti,
* očekivani rezultat koji se planira ostvariti,
* iznos traženih sredstava iz programa i iznos sredstava koji bi se obezbijedio iz drugih izvora.

*(10.4)*

*(Finansiranje zahtjeva za sredstvima)*

 Iznos sredstava koji može biti zatražen je od 3.000 do 7.000 KM za sufinansiranje održivosti,opstojnosti i aktivnosti koje će provoditi tokom perioda trajanja programa.

Zahtjevi u kojima je planirani grant veći od utvrđene visine će u fazi administrativne provjere biti automatski odbijeni kao neprihvatljivi za finansiranje. Vlastita sredstva aplikanta su poželjna, ali nisu obavezujuća. U toku godine aplikant može podnijeti samo jedan zahtjev za sredstvima.

Prilikom podnošenja zahtjeva za sredstima aplikanti su dužni da vode računa o kriterijima za podsticaje koji su navedeni u programu. Svaka aplikacija koja nije u skladu sa ovim kriterijima, uslovima i ograničenjima će biti odbačena u administrativnoj provjeri.

Zahtjevi za sredstvima izvan roka u kojima je tražen iznos sredstava veći od maksimalne vrijednosti predviđene programom u kojima nisu dostavljeni dokazi o ispunjavanju opštih uslova za ostvarivanje podsticaja će biti automatski odbijeni kao neprihvatljivi za finansiranje.

*(10.5)*

*(Otvaranje aplikacija i administrativna provjera)*

 Aplikacije za zahtjeve za sredstvima se otvaraju nakon prijema i kao takve upućuju u proceduru administrativne provjere i ocjenjivanja.

 Administrativna provjera se provodi u cilju utvrđivanja da li neprofitne organizacije koje su dostavile aplikaciju ispunjavaju uslove za dobijanje statusa aplikanta u skladu sa odredbama ovog programa. Administrativnu provjeru provodi komisija Ministarstva za privredu Bosansko-podrinjskog kantona Goražde. Komisija provjerava da li je aplikacija zadovoljila slijedeće uslove:

* da je aplikacija dostavljena u roku i na način predviđen programom,
* da su dostavljeni svi prilozi na način predviđen programom,
* da aplikant ispunjava opšte uslove za učestvovanje u programu,
* da je aplikacija potpuna i ispravno popunjena u skladu sa propisanom formom,
* da je aplikacija usklađena sa svrhom programa, opštim ciljem programa, da je predloženo finansiranje u skladu sa odredbama o finansiranju, da su ispunjeni uslovi i kriteriji za ostvarivanje podsticaja.

Ukoliko su ovi uslovi ispunjenji, komisija će aplikaciju evaluirati u skladu sa odredbama programa. Komisija može zatražiti od aplikanta dostavljanje dodatne dokumentacije ukoliko je očigledno da je dokument izostavljen zbog slučajne tehničke greške, a što se može indirektno utvrditi na osnovu preostale dostavljene dokumentacije. Komisija može zatražiti dopunu dokumentacije za maksimalno dva dokaza o ispunjavanju opštih uslova koji su propisani programom. U suprotnom, aplikacija će i bez evaluacije biti odbijena iz administrativnih razloga.

Aplikacije pisane rukom će biti automatski odbijene.

Prijave za podsticaje koje su dostavljene nakon što je Ministarstvo za privredu Bosansko-podrinjskog kantona Goražde obavijestilo potencijalne aplikante o ispunjavanju podsticajnih kvota će u administrativnoj provjeri biti odbijene.

Nakon provedene administrativne procedure, Ministarstvo za privredu Bosansko-podrinjskog kantona Goražde će obavijestiti sve aplikante o rezultatima administrativne provjere.

 *(10.6)*

*(Evaluacija dostavljenih zahtjeva za sredstvima)*

Komisija provodi evaluaciju zahtjeva nakon provedene administrativne provjere.

Za provođenje procesa evaluacije zahtjeva, Ministarstvo za privredu Bosansko-podrinjskog kantona Goražde formira komisiju u sastavu:

* Hodović Emir
* Omeragić Ismet
* Hadžiomerović Melida.

 Imenovana Komisija u ovom sastavu će vršiti kontolu utroška sredstava i ugovornih obaveza.

U evaluaciji zahtjeva komisija primjenjuje tri grupe indikatora i to:

* Relevantnost
* Održivost
* Budžet i troškovna efikasnost.

Prije evaluacije zahtjeva za ostvarivanje podsticaja, komisija provjerava da li zahtjev za podsticajima ispunjava prioritete, koji se primjenjuju u evaluacijskim kriterijima.

 *(10.7)*

*(Ocjenjivanje aplikacija)*

Evaluacija aplikacija se provodi na osnovu skale za evaluaciju. Evaluacijski kriteriji su podjeljeni u okviru grupa i podgrupa. Za svaku podgrupu komisija daje ocjenu između 1 i 5 prema slijedećim kategorijama procjena:

1 - veoma slabo;

2 - slabo;

3 - adekvatno;

4 - dobro;

5 - veoma dobro.

Svaka ocjena se množi sa koeficijentom koji je za svaki indikator predviđen u evaluacijskoj skali. Maksimalan broj bodova za zahtjev za sredstvima 80.

Zahtjevi za srtedstvima koji imaju manje od 50 bodova, se odbacuju u prvom krugu selekcije. Ukoliko je ukupan rezultat u poglavlju **relevantnost** manji od 15 aplikacija se odbija, bez obzira na dobiven ukupan maksimalan broj bodova. Ukoliko je ukupan rezultat u poglavlju **budžet i troškovna efikasnost** manji od 15 aplikacija se odbija, bez obzira na dobiven ukupan maksimalan broj bodova.

Komisija će procjenjivati vrijednost indikatora. Svi članovi komisije dodjeluju ocjene, a ukupan broj bodova se dobija kada se ocjene dobivene od svih članova komisije podjeli sa brojem članova komisije.

*(10.8)*

*(Skala za evaluaciju)*

|  |  |
| --- | --- |
| INDIKATOR |  SKALA |
|  | Zahtjevi |
|  |  |  |
| **1. Finansijski i operativni kapaciteti aplikanta** |  |  |
| 1.1. Procjenjeni nivo iskustva aplikanta u upravljanju projektom? |  | - |
| * 1. Procjenjeni nivo tehničkog i stručnog znanja i iskustva neophodnog za implementaciju projekata?
 |  |  |
| **2. Relevantnost** |  | **25** |
| * 1. Koliko je aplikacija relevantna za svrhu, opšti i posebne ciljeve programa?
 |  | 5 |
| * 1. Koliko je aplikacija relevantna za prioritetne aktivnosti u okviru svakog specifičnog cilja?
 |  | 10 |
| 2.3. Koliko je aplikacija relevantna za očekivane rezultate programa? |  | 10 |
| **3. Metodologija** |  |  |
| * 1. Da li su aktivnosti u prijedlogu projekta odgovarajuće i konzistentne sa ciljevima i očekivanim rezultatima projekta?
 |  | - |
| * 1. Koliko je koherentan dizajn projekta, konkretna analiza problema, da li su predložene aktivnosti odgovarajuće za rješavanje prezentiranog problema, te da li su na zadovoljavajući način planirani raspoloživi resursi aplikanta, a koji mogu doprinijeti rješavanju problema?
 |  | - |
| **4. Održivost** |  | **25** |
| * 1. Da li će mjere podrške programa značajnije doprinijeti rješavanju problema koji je naveden u prijedlogu projekta ili zahtjevu?
 |  | 5 |
| * 1. Da li predložene aktivnosti mogu imati pozitivne multiplikativne efekte na sektor u kojem aplikant posluje, odnosno na prerađivački sektor Bosansko-podrinjskog kantona Goražde?
 |  | 10 |
| * 1. Da li su očekivani rezultati aktivnosti za koje se traži finansiranje održivi u finansijskom smislu i da li će se ostvarivati i nakon prestanka finansiranja iz programa, u periodu od minimalno tri godine?
 |  | 10 |
| **5. Budžet i troškovna efikasnost** |  | **30** |
| * 1. Da li je odnos između planiranih troškova i očekivanih rezultata zadovoljavajući?
 |  | 10 |
| * 1. Da li je visina predloženih troškova adekvatna za implementaciju planiranih aktivnosti?
 |  | 10 |
| * 1. Da li su predloženi troškovi aktivnosti obrazloženi na način da dokazuju da će sredstva programa biti iskorištena na efikasan i ekonomičan način?
 |  | 10 |
| **MAKSIMALAN BROJ BODOVA** |  | **80** |

 *(10.9)*

*(Procedure odobravanja zahtjeva za sredstvima)*

Aplikacije podnešene u formi zahtjeva koje su u procesu evaluacije dobile više od 50 bodova komisija rangira po broju osvojenih bodova.

Nakon provedenog rangiranja, komisija predlaže odobravanje zahtjeva u punom ili umanjenom iznosu u zavisnosti od rezultata procesa evaluacije. U toku provođenja procedura odobravanja zahtjeva komisija vodi računa o prethodno odobrenim zahtjevima.

Zahtjevi za sredstvima koji imaju više od 50 bodova, ali za čije finansiranje nema raspoloživih sredstava stavljaju se na listu čekanja u slučaju obezbjeđenja dodatnih sredstava za program ili donošenja Odluke o preraspodjeli sredstava u skladu sa odredbama programa. U suprotnom zahtjev za sredstvima se odbija.

Sve odobrene zahtjeve Ministarstvo za privredu Bosansko-podrinjskog kantona Goražde predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese Odluku o odobravanju sredstava iz budžeta Bosansko-podrinjskog kantona – ekonomski kod 614 300 – Tekući transferi neprofitnim organizacijama.

Nakon prihvatanja prijedloga Odluke o odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev je odobren i Ministarstvo za privredu Bosansko-podrinjskog kantona Goražde dostavlja zahtjev za plaćanje Ministarstvu za finansije Bosansko-podrinjskog kantona Goražde.

Konačnu Odluku o prijedlogu rang liste za dodjelu grant sredstava donosi Ministar za privredu Bosansko-podrinjskog kantona Goražde, a Odluku o dodjeli grant sredstava donosi Vlada Bosansko-podrinjskog kantona Goražde.

TAČKA 11.

**NAZIV KORISNIKA SREDSTAVA**

 *(11.1)*

 *(Korisnici sredstava)*

Korisnici sredstava su lica koja ispunjavaju opšte uslove programa i koji su uspješno završili proces apliciranja, selekcije i evaluacije i koji su uspješno rangirani za korištenje sredstava iz ovog programa.

*(11.2)*

*(Registar korisnika)*

Ministarstvo za privredu Bosansko-podrinjskog kantona Goražde vodi registar korisnika u kojem se nalaze svi relevantni podaci o datoj državnoj pomoći u okviru ovog programa za period od pet godina od godine dobijanja državne pomoći.

TAČKA 12**.**

**PROCJENA REZULTATA**

 *(12.1)*

 (Pregled očekivanih rezultata podrške)

Realizacijom programa očekuje se ostvarivanje konkretnih rezultata od strane aplikanata kojima su odobrena sredstva.

U cilju osiguranja procjene rezultata programa, odabrani korisnici koji su dobili podršku, dužni su, nakon utroška odobrenih sredstava, dostaviti Ministarstvu za privredu Bosansko-podrinjskog kantona Goražde Izvještaj o provedenim aktivnostima koja su odobrena za finansiranje iz programa. Forma i sadržaj Izvještaja o utrošku sredstava će biti dostavljena svim korisnicima sredstava.

 *(12.3)*

*(Monitoring implementacije programa)*

Monitoring se provodi sa ciljem utvrđivanja da li se implementacija podržanih aktivnosti provodi u skladu sa Odlukom o dodjeli sredstava i u skladu sa odredbama ovog programa. U cilju osiguranja procjene rezultata odabrani korisnici su dužni nakon utroška odobrenih sredstava dostaviti Ministarstvu za privredu Bosansko-podrinjskog kantona Goražde izvještaj o provedenim aktivnostima koja su odobrena za finansiranje iz programa.

Nadzor realizacije programa vrši Ministarstvo za privredu Bosansko-podrinjskog kantona Goražde.

U slučaju da rezultati monitoringa ukažu na značajan zaostatak u ispunjavanju ugovorenih obaveza, Ministarstvo za privredu Bosansko-podrinjskog kantona Goražde predlaže Vladi Bosansko-podrinjskog kantona Goražde donošenje Odluke o povratu dodjeljenje državne pomoći ili preusmjeravanje u skladu sa odredbama programa.

TAČKA 13.

**POTREBAN BROJ RADNIKA ZA PROVOĐENJE PROGRAMA**

Za provođenje programa su nadležni zaposleni u Ministarstvu za privredu Bosansko-podrinjskogkantona Goražde i program ne zahtjeva angažovanje dodatnih radnika na provođenju programa.

Broj: 04-14-\_\_\_\_\_\_\_/15 **M I N I S T A R**

Goražde, \_\_\_\_\_\_\_\_\_.2015.godine *mr.sci Esed Radeljaš*

Saglasnost na ovaj Program dala je Vlada Bosansko-podrinjskog kantona Goražde, Odlukom broj: \_\_\_\_\_\_\_\_\_\_\_\_\_\_/15, dana \_\_\_\_\_\_\_\_\_. 2015. godine.